title: 2012/615/UE: Decizia Parlamentului European din 10 mai 2012 privind închiderea conturilor Întreprinderii comune europene pentru ITER și pentru dezvoltarea energiei de fuziune pentru exercițiul financiar 2010

text:
               17.10.2012

               RO

               Jurnalul Oficial al Uniunii Europene

               L 286/348

         DECIZIA PARLAMENTULUI EUROPEAN
   din 10 mai 2012
   privind închiderea conturilor Întreprinderii comune europene pentru ITER și pentru dezvoltarea energiei de fuziune pentru exercițiul financiar 2010
   (2012/615/UE)
   PARLAMENTUL EUROPEAN,

               —

               având în vedere conturile anuale ale Întreprinderii comune europene pentru ITER și pentru dezvoltarea energiei de fuziune pentru exercițiul financiar 2010,

               —

               având în vedere raportul Curții de Conturi privind conturile anuale ale Întreprinderii comune europene pentru ITER și pentru dezvoltarea energiei de fuziune pentru exercițiul financiar 2010, însoțit de răspunsurile Întreprinderii comune (1),

               —

               având în vedere concluziile Delegației comune a Comisiei pentru bugete și a Comisiei pentru control bugetar din cadrul Parlamentului European la ITER, în Cadarache, din 16-18 mai 2011,

               —

               având în vedere Recomandarea Consiliului din 21 februarie 2012 (06086/2012 – C7-0050/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Decizia 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (3), în special articolul 5,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0113/2012),

               1.

               aprobă închiderea conturilor Întreprinderii comune europene pentru ITER și pentru dezvoltarea energiei de fuziune pentru exercițiul financiar 2010;

               2.

               încredințează Președintelui sarcina de a transmite prezenta decizie directorului Întreprinderii comune europene pentru ITER și pentru dezvoltarea energiei de fuziune, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 368, 16.12.2011, p. 24.

      (2)  JO L 248, 16.9.2002, p. 1.

      (3)  JO L 90, 30.3.2007, p. 58.

      (4)  JO L 357, 31.12.2002, p. 72.


title: 2012/45/UE, Euratom: Decizia Parlamentului European, a Consiliului și a Comisiei din 23 ianuarie 2012 de numire a membrilor Comitetului de supraveghere a Oficiului European de Luptă Antifraudă (OLAF)

text:
               28.1.2012

               RO

               Jurnalul Oficial al Uniunii Europene

               L 26/30

         DECIZIA PARLAMENTULUI EUROPEAN, A CONSILIULUI ȘI A COMISIEI
   din 23 ianuarie 2012
   de numire a membrilor Comitetului de supraveghere a Oficiului European de Luptă Antifraudă (OLAF)
   (2012/45/UE, Euratom)
   PARLAMENTUL EUROPEAN, CONSILIUL ȘI COMISIA,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Decizia 1999/352/CE, CECO, Euratom a Comisiei din 28 aprilie 1999 de instituire a Oficiului European de Luptă Antifraudă (OLAF) (1), în special articolul 4,
   având în vedere Regulamentul (CE) nr. 1073/1999 al Parlamentului European și al Consiliului din 25 mai 1999 (2) și Regulamentul (Euratom) nr. 1074/1999 al Consiliului din 25 mai 1999 (3) privind investigațiile efectuate de Oficiul European de Luptă Antifraudă (OLAF), în special articolul 11 alineatul (2) din fiecare dintre aceste două regulamente,
   întrucât:

               (1)

               Articolul 11 alineatul (2) din Regulamentele (CE) nr. 1073/1999 și (Euratom) nr. 1074/1999 prevede că Comitetul de supraveghere a Oficiului European de Luptă Antifraudă (OLAF) este compus din cinci persoane externe independente, care posedă calificările necesare pentru a fi numite în țările respective în posturi de conducere în sfera de activitate a oficiului și că aceste persoane sunt numite de comun acord de către Parlamentul European, Consiliu și Comisie.

               (2)

               În conformitate cu articolul 11 alineatul (3), mandatul membrilor Comitetului de supraveghere este de trei ani și poate fi reînnoit o singură dată.

               (3)

               Mandatele maxime ale membrilor Comitetului de supraveghere numiți de la 30 noiembrie 2005 s-au încheiat. În conformitate cu articolul 11 alineatul (4) din Regulamentele (CE) nr. 1073/1999 și (Euratom) nr. 1074/1999, acești membri au rămas în funcție după terminarea mandatului, până la finalizarea procesului de numire a noilor membri ai Comitetului de supraveghere. În consecință, noi membri ar trebui numiți cât mai curând posibil,

         DECID:
   Articolul 1
   (1)   Următoarele persoane sunt numite membri ai Comitetului de supraveghere a Oficiului European de Luptă Antifraudă (OLAF) începând din 23 ianuarie 2012:

               —

               domnul Herbert BÖSCH;

               —

               domnul Johan DENOLF;

               —

               doamna Catherine PIGNON;

               —

               doamna Rita SCHEMBRI;

               —

               domnul Christiaan TIMMERMANS.

         (2)   În cazul în care una dintre persoanele ale căror nume sunt enumerate mai sus demisionează din Comitetul de supraveghere, decedează sau este afectată de incapacitate permanentă, aceasta este imediat înlocuită cu prima persoană al cărei nume figurează pe următoarea listă și care nu a fost deja numită de Comitetul de supraveghere:

               —

               domnul Jens MADSEN;

               —

               doamna Cristina NICOARĂ;

               —

               domnul Tuomas Henrik PÖYSTI;

               —

               domnul Dimitrios ZIMIANITIS.

         Articolul 2
   În îndeplinirea îndatoririlor lor, membrii Comitetului de supraveghere nu solicită și nu acceptă instrucțiuni de la niciun guvern sau instituție, organism, oficiu sau agenție.
   Membrii comitetului nu tratează cazurile în care au, în mod direct sau indirect, orice interes personal care le-ar putea afecta independența și, în special, orice interese familiale sau financiare.
   Aceștia tratează dosarele care le sunt prezentate, precum și deliberările referitoare la acestea, în strictă confidențialitate.
   Articolul 3
   Membrilor Comitetului de supraveghere li se rambursează cheltuielile efectuate în exercitarea îndatoririlor lor; membrii Comitetului de supraveghere primesc o plată zilnică pentru fiecare zi petrecută pentru îndeplinirea îndatoririlor respective. Suma care trebuie plătită și procedura de rambursare sunt stabilite de Comisie.
   Articolul 4
   Comisia informează persoanele menționate mai sus cu privire la prezenta decizie și informează imediat orice persoană numită ulterior de Comitetul de supraveghere în temeiul articolului 1 alineatul (2).
   Numirea se face în temeiul articolului 11 alineatele (2) și (3) din Regulamentul (CE) nr. 1073/1999. Numirea nu aduce atingere niciunei modificări viitoare a prezentelor dispoziții care poate fi adoptată de Parlamentul European și de Consiliu, în special posibilei modificări a duratei mandatului, pentru a asigura posibila introducere a unei reînnoiri eșalonate a membrilor comitetului.
   Articolul 5
   Decizia intră în vigoare la 23 ianuarie 2012.

      Adoptată la Bruxelles, 23 ianuarie 2012.

            Pentru Parlamentul European

            Președintele

         Martin SCHULZ

            Pentru Consiliu

            Președintele

         Jeppe TRANHOLM-MIKKELSEN

            Pentru Comisie

         Algirdas ŠEMETA

            Membru al Comisiei

      (1)  JO L 136, 31.5.1999, p. 20.

      (2)  JO L 136, 31.5.1999, p. 1.

      (3)  JO L 136, 31.5.1999, p. 8.


title: 2011/461/UE: Decizia Consiliului din 19 iulie 2011 de numire a unui membru cipriot și a unui supleant cipriot în cadrul Comitetului Regiunilor

text:
               26.7.2011

               RO

               Jurnalul Oficial al Uniunii Europene

               L 194/33

         DECIZIA CONSILIULUI
   din 19 iulie 2011
   de numire a unui membru cipriot și a unui supleant cipriot în cadrul Comitetului Regiunilor
   (2011/461/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului cipriot,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Christos MESSIS. Un loc de supleant a devenit vacant ca urmare a numirii domnului Charalambos PITTAS în calitate de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           —

                           domnul Charalambos PITTAS, Δήμαρχος Μόρφου

                     și

               (b)

               în calitate de supleant:

                           —

                           domnul Andreas HADZILOIZOU, Δήμαρχος Αγίου Δομετίου.

         Articolul 2
   Prezenta decizie intră în vigoare la data adoptării.

      Adoptată la Bruxelles, 19 iulie 2011.

            Pentru Consiliu

            Președintele

         M. SAWICKI

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia Comitetului executiv din 16 septembrie 1998 privind transmiterea Manualului Comun către statele candidate la aderarea la UE [SCH/Com-ex (98)35 rev. 2]

text:
               19/Volumul 02

               RO

               Jurnalul Ofícial al Uniunii Europene

               43

         41998D0035

               L 239/202

               JURNALUL OFÍCIAL AL UNIUNII EUROPENE

      DECIZIA COMITETULUI EXECUTIV

   din 16 septembrie 1998
   privind transmiterea Manualului Comun către statele candidate la aderarea la UE
   [SCH/Com-ex (98)35 rev. 2]
   COMITETUL EXECUTIV,
   având în vedere articolul 132 din Convenția de punere în aplicare a Acordului Schengen,
   întrucât acquis-ul Schengen urmează să fie integrat în cadrul Uniunii Europene pe baza protocolului corespunzător din Tratatul de la Amsterdam;
   întrucât în conformitate cu articolul 8 din Protocolul menționat, acquis-ul Schengen trebuie să fie acceptat pe deplin de către toate statele candidate și întrucât acestea trebuie să fie pregătite în mod corespunzător în acest scop;
   întrucât Manualul comun privind controlul la frontierele externe, în special, reprezintă o componentă importantă a acquis-ului Schengen iar statele cu care sunt în curs negocieri specifice de aderare trebuie să fie informate acum în legătură cu acest lucru, astfel încât să se poată pregăti pentru acceptarea acquis-ului;
   întrucât, în acest scop, Manualul comun privind controlul la frontierele externe, cu excepția anumitor anexe, precum și alte documente trebuie să fie transmise statelor respective, în ciuda faptului că sunt documente confidențiale;
   întrucât poate fi necesară și transmiterea deciziilor publice și a declarațiilor Comitetului Executiv,
   DECIDE:

               1.

               Președinția în exercițiu poate transmite Manualul comun privind controlul la frontierele externe, fără anexele 6b, 6c și 14b, statelor candidate cu care sunt în curs negocieri specifice pentru aderarea lor la Uniunea Europeană.

               2.

               Grupul Central este împuternicit să decidă, de la caz la caz, asupra transmiterii altor documente confidențiale către aceste state.

               3.

               Atunci când se efectuează transmiterea în conformitate cu punctele 1 și 2, trebuie să se specifice faptul că acest document este confidențial. Statul care primește Manualul comun privind controlul la frontierele externe sau orice alt document confidențial trebuie să se angajeze să trateze aceste documente ca fiind confidențiale.

               4.

               De asemenea, Președinția în exercițiu poate transmite deciziile publice și declarațiile Comitetului Executiv, precum și alte documente neconfidențiale pentru uzul intern al statelor și altor servicii care pot demonstra existența unui interes justificat.

      Königswinter, 16 septembrie 1998.

            Președintele

         M. KANTHER


title: 2014/83/UE: Decizia Consiliului din 11 februarie 2014 de modificare a Deciziei 2009/1014/UE a Consiliului de numire a unor membri și a unor supleanți în cadrul Comitetului Regiunilor pentru perioada 26 ianuarie 2010 - 25 ianuarie 2015

text:
               14.2.2014

               RO

               Jurnalul Oficial al Uniunii Europene

               L 44/52

      DECIZIA CONSILIULUI

   din 11 februarie 2014
   de modificare a Deciziei 2009/1014/UE a Consiliului de numire a unor membri și a unor supleanți în cadrul Comitetului Regiunilor pentru perioada 26 ianuarie 2010-25 ianuarie 2015
   (2014/83/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere solicitarea guvernului spaniol,
   întrucât:

               (1)

               La 22 decembrie 2009, Consiliul a adoptat Decizia 2009/1014/UE (1) de numire, în special, a membrilor spanioli în cadrul Comitetului Regiunilor pentru perioada 26 ianuarie 2010-25 ianuarie 2015.

               (2)

               Domnul Ramón Luis VALCÁRCEL SISO este membru în cadrul Comitetului Regiunilor de la 26 ianuarie 2010 și a fost numit în calitate de președinte al Comunității autonome a regiunii Murcia în conformitate cu propunerea Regatului Spaniei (2).

               (3)

               Prin scrisoarea din 8 ianuarie 2014, Reprezentanța Permanentă a Spaniei a informat Consiliul că domnul Ramón Luis VALCÁRCEL SISO este membru ales în cadrul Adunării regionale a regiunii Murcia pe lângă faptul că este președinte al Comunității autonome a regiunii Murcia și că autoritățile spaniole au solicitat ca Decizia 2009/1014/UE să fie modificată în consecință.

               (4)

               Domnul Ramón Luis VALCÁRCEL SISO deținea ambele mandate la momentul adoptării Deciziei 2009/1014/UE,

         ADOPTĂ PREZENTA DECIZIE:
   Articolul 1
   În anexa I la Decizia 2009/1014/UE, rubrica referitoare la domnul Ramón Luis VALCÁRCEL SISO se înlocuiește cu următoarele:

      „Domnul Ramón Luis VALCÁRCEL SISO

         Presidente de la Comunidad Autónoma de la Región de Murcia y Diputado de la Asamblea Regional de Murcia”.

   Articolul 2
   Prezenta decizie intră în vigoare la data adoptării.

      Adoptată la Bruxelles, 11 februarie 2014.

            Pentru Consiliu

            Președintele

         E. VENIZELOS

      (1)  JO L 348, 29.12.2009, p. 22.

      (2)  Scrisoarea din 3 decembrie 2009.


title: Decizia (UE) 2015/1661 a Parlamentului European din 29 aprilie 2015 privind descărcarea de gestiune pentru execuția bugetului Autorității Europene de Asigurări și Pensii Ocupaționale aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/256

      DECIZIA (UE) 2015/1661 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului Autorității Europene de Asigurări și Pensii Ocupaționale aferent exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale Autorității Europene de Asigurări și Pensii Ocupaționale pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Autorității Europene pentru Asigurări și Pensii Ocupaționale pentru exercițiul financiar 2013, însoțit de răspunsurile autorității (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a autorității cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană de Asigurări și Pensii Ocupaționale) de modificare a Deciziei nr. 716/2009/CE (5) și de abrogare a Deciziei 2009/79/CE a Comisiei, în special articolul 64,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru afaceri economice și monetare (A8-0096/2015),

         1.

            acordă directorului executiv al Autorității Europene de Asigurări și Pensii Ocupaționale descărcarea de gestiune pentru execuția bugetului autorității aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Europene de Asigurări și Pensii Ocupaționale, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 174.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 331, 15.12.2010, p. 48.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: Decizia nr. 115/17/COL a Autorității AELS de Supraveghere din 12 iulie 2017 privind conformitatea ratei unitare pentru 2017 a Norvegiei cu dispozițiile articolului 17 din actul menționat la punctul 66wm din anexa XIII la Acordul privind SEE [Regulamentul de punere în aplicare (UE) nr. 391/2013 al Comisiei din 3 mai 2013 de stabilire a unei scheme comune de tarifare pentru serviciile de navigație aeriană] [2017/1513]

text:
               31.8.2017

               RO

               Jurnalul Oficial al Uniunii Europene

               L 224/122

         DECIZIA NR. 115/17/COL A AUTORITĂȚII AELS DE SUPRAVEGHERE
   din 12 iulie 2017
   privind conformitatea ratei unitare pentru 2017 a Norvegiei cu dispozițiile articolului 17 din actul menționat la punctul 66wm din anexa XIII la Acordul privind SEE [Regulamentul de punere în aplicare (UE) nr. 391/2013 al Comisiei din 3 mai 2013 de stabilire a unei scheme comune de tarifare pentru serviciile de navigație aeriană] [2017/1513]
   AUTORITATEA AELS DE SUPRAVEGHERE,
   având în vedere actul menționat la punctul 66u din anexa XIII la Acordul privind SEE [Regulamentul (CE) nr. 550/2004 al Parlamentului European și al Consiliului din 10 martie 2004 privind prestarea de servicii de navigație aeriană în Cerul unic european (regulament privind prestarea de servicii) (1)], în special articolul 16 alineatul (1), și actul menționat la punctul 66wm din anexa XIII la Acordul privind SEE [Regulamentul de punere în aplicare (UE) nr. 391/2013 al Comisiei din 3 mai 2013 de stabilire a unei scheme comune de tarifare pentru serviciile de navigație aeriană (2)] [„Regulamentul de punere în aplicare (UE) nr. 391/2013”], în special articolul 17 alineatul (1) litera (d), astfel cum au fost adaptate la Acordul privind SEE prin protocolul 1 la acesta,
   întrucât:

               (1)

               Regulamentul de punere în aplicare (UE) nr. 391/2013 stabilește o schemă comună de tarifare pentru serviciile de navigație aeriană. Schema comună de tarifare este un element esențial pentru atingerea obiectivelor incluse în sistemul de performanță instituit prin articolul 11 din actul menționat la punctul 66t din anexa XIII la Acordul privind SEE [Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea Cerului unic european (regulament-cadru)
                   (3)] și prin actul menționat la punctul 66xf din anexa XIII la Acordul privind SEE [Regulamentul de punere în aplicare (UE) nr. 390/2013 al Comisiei din 3 mai 2013 de instituire a unui sistem de performanță pentru serviciile de navigație aeriană și pentru funcțiile de rețea
                   (4)] [„Regulamentul de punere în aplicare (UE) nr. 390/2013”].

               (2)

               Actul menționat la punctul 66xe din anexa XIII la Acordul privind SEE (Decizia de punere în aplicare 2014/132/UE a Comisiei din 11 martie 2014 de stabilire a obiectivelor de performanță la nivelul Uniunii pentru rețeaua de management al traficului aerian și a pragurilor de alertă pentru a doua perioadă de referință 2015-2019
                   (5)) stabilește obiective de performanță la nivelul Uniunii, inclusiv un obiectiv de rentabilitate pentru serviciile de navigație aeriană de rută, exprimat în costuri unitare determinate pentru furnizarea acestor servicii, pentru a doua perioadă de referință, care acoperă anii 2015-2019, inclusiv.

               (3)

               În temeiul articolului 17 alineatul (1) literele (b) și (c) din Regulamentul de punere în aplicare (UE) nr. 391/2013, Autoritatea AELS de Supraveghere trebuie să evalueze ratele unitare pentru 2017 aplicate zonelor tarifare, transmise de Norvegia, conform cerințelor de la articolul 9 alineatele (1) și (2) din regulamentul respectiv. Această evaluare privește conformitatea ratelor unitare respective cu Regulamentele de punere în aplicare (UE) nr. 390/2013 și (UE) nr. 391/2013.

               (4)

               Autoritatea AELS de Supraveghere a efectuat evaluarea ratelor unitare cu sprijinul Unității de evaluare a performanțelor și al Biroului central pentru tarife de rută din cadrul Eurocontrol, utilizând datele și informațiile suplimentare furnizate de Norvegia, precum și raportul autorității naționale de supraveghere privind evaluarea costurilor scutite de mecanismul de repartizare a costurilor.

               (5)

               Pe baza acestei evaluări, autoritatea a constatat, în conformitate cu articolul 17 alineatul (1) litera (d) din Regulamentul de punere în aplicare (UE) nr. 391/2013, că rata unitară pentru 2017 aplicată zonelor tarifare prezentată de Norvegia este în conformitate cu Regulamentele de punere în aplicare (UE) nr. 390/2013 și (UE) nr. 391/2013.

               (6)

               În temeiul articolului 17 alineatul (1) litera (d) din Regulamentul de punere în aplicare (UE) nr. 391/2013, ar trebui ca Norvegia să fie notificată cu privire la această constatare,

         ADOPTĂ PREZENTA DECIZIE:
   Articolul 1
   Rata unitară de rută de 430,06 NOK prezentată de Norvegia pentru 2017 este în conformitate cu actul menționat la punctul 66xf din anexa XIII la Acordul privind SEE [Regulamentul de punere în aplicare (UE) nr. 390/2013 al Comisiei din 3 mai 2013 de instituire a unui sistem de performanță pentru serviciile de navigație aeriană și pentru funcțiile de rețea] și cu actul menționat la punctul 66wm din anexa XIII la Acordul privind SEE [Regulamentul de punere în aplicare (UE) nr. 391/2013 al Comisiei din 3 mai 2013 de stabilire a unei scheme comune de tarifare pentru serviciile de navigație aeriană].
   Articolul 2
   Prezenta decizie se adresează Norvegiei.

      Adoptată la Bruxelles, 12 iulie 2017.

            Pentru Autoritatea AELS de Supraveghere

         Sven Erik SVEDMAN

            Președinte

         Helga JÓNSDÓTTIR

            Membru al Colegiului

      (1)  JO L 96, 31.3.2004, p. 10.

      (2)  JO L 128, 9.5.2013, p. 31.

      (3)  JO L 96, 31.3.2004, p. 1.

      (4)  JO L 128, 9.5.2013, p. 1.

      (5)  JO L 71, 12.3.2014, p. 20.


title: 2008/102/CE: Decizia Comisiei din 1 februarie 2008 privind revizuirea pragurilor menționate la articolul 157 litera (b) și la articolul 158 alineatul (1) din Regulamentul (CE, Euratom) nr. 2342/2002 de stabilire a normelor de aplicare a regulamentului financiar

text:
               9.2.2008

               RO

               Jurnalul Oficial al Uniunii Europene

               L 36/5

      DECIZIA COMISIEI

   din 1 februarie 2008
   privind revizuirea pragurilor menționate la articolul 157 litera (b) și la articolul 158 alineatul (1) din Regulamentul (CE, Euratom) nr. 2342/2002 de stabilire a normelor de aplicare a regulamentului financiar
   (2008/102/CE)
   COMISIA COMUNITĂȚILOR EUROPENE,
   având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (1), în special articolul 271,
   întrucât:

               (1)

               Articolul 271 alineatul (2) din Regulamentul (CE, Euratom) nr. 2342/2002 prevede actualizarea bienală a pragurilor aplicabile în materie de atribuire a contractelor de achiziții publice în temeiul dispozițiilor prevăzute în Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (2).

               (2)

               Valoarea în euro care se aplică de la 1 ianuarie 2008 pragurilor stabilite de Directiva 2004/18/CE a fost publicată în Jurnalul Oficial,

         DECIDE:
   Articolul 1
   Valorile în euro ale pragurilor aplicabile în materie de atribuire a contractelor de achiziții publice sunt revizuite după cum urmează, cu efect de la 1 ianuarie 2008:

               (EUR)

               Revizuire bienală

               Prag la 1.1.2006

               Prag la 1.1.2008

               Articolul 157 litera (b)

               5 278 000

               5 150 000

               Articolul 158 alineatul (1) litera (a)

               137 000

               133 000

               Articolul 158 alineatul (1) litera (b)

               211 000

               206 000

               Articolul 158 alineatul (1) litera (c)

               5 278 000

               5 150 000

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   Aceasta este comunicată celorlalte instituții și organisme prin intermediul Comisiei.

      Adoptată la Bruxelles, 1 februarie 2008.

            Pentru Comisie

         Dalia GRYBAUSKAITĖ

            Membru al Comisiei

      (1)  JO L 357, 31.12.2002, p. 1. Regulament modificat ultima dată prin Regulamentul (CE, Euratom) nr. 478/2007 (JO L 111, 28.4.2007, p. 13).

      (2)  JO L 134, 30.4.2004, p. 114. Directivă modificată ultima dată prin Regulamentul (CE) nr. 1422/2007 al Comisiei (JO L 317, 5.12.2007, p. 34).


title: Decizia Consiliului din 7 martie 1985 de acceptare, în numele Comunității, a Recomandării Consiliului de Cooperare Vamală din 15 iunie 1983 privind lupta împotriva fraudei vamale în ceea ce privește containerele

text:
               02/Volumul 02

               RO

               Jurnalul Ofícial al Uniunii Europene

               215

         31985D0187

               L 073/27

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 7 martie 1985
   de acceptare, în numele Comunității, a Recomandării Consiliului de Cooperare Vamală din 15 iunie 1983 privind lupta împotriva fraudei vamale în ceea ce privește containerele
   (85/187/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere recomandarea Comisiei,
   întrucât Recomandarea Consiliului de Cooperare Vamală din 15 iunie 1983 privind lupta împotriva fraudei vamale în ceea ce privește containerele poate fi acceptată de Comunitate cu efect imediat,
   DECIDE:
   Articolul 1
   Se acceptă, în numele Comunității și cu efect imediat, Recomandarea Consiliului de Cooperare Vamală din 15 iunie 1983 privind lupta împotriva fraudei vamale în ceea ce privește containerele.
   Comunitatea aplică recomandarea la frontierele sale externe și în măsura în care acest lucru nu este contrar legislației comunitare.
   Textul recomandării menționate anterior se anexează la prezenta decizie.
   Articolul 2
   Președintele Consiliului este autorizat să desemneze persoana autorizată să notifice secretarului general al Consiliului de Cooperare Vamală acceptarea de către Comunitate, cu efect imediat, a recomandării menționate la articolul 1.

      Adoptată la Bruxelles, 7 martie 1985.

            Pentru Consiliu

            Președintele

         A. BIONDI

   RECOMANDAREA CONSILIULUI DE COOPERARE VAMALĂ
   din 15 iunie 1983
   privind lupta împotriva fraudei vamale în ceea ce privește containerele
   CONSILIUL DE COOPERARE VAMALĂ,
   întrucât fraudele vamale aduc prejudicii intereselor economice și fiscale ale statelor și uniunilor vamale și economice, precum și intereselor legitime ale comerțului;
   constatând că frauda vamală în ceea ce privește containerele devine din ce în ce mai îngrijorătoare;
   constatând că, în prezent, containerele au devenit unul dintre mijloacele cele mai utilizate pentru facilitarea transportului de mărfuri;
   constatând că, în prezent, containerele sunt utilizate în traficul ilicit de mărfuri care sunt supuse unor taxe mari sau care fac obiectul unor măsuri de interzicere și de restricție, precum armele și munițiile;
   constatând, de asemenea, că respectivele containere sunt utilizate în traficul ilicit de stupefiante și de substanțe pshihotrope sub control național și internațional, care constituie o amenințare din ce în ce mai gravă la adresa sănătății și a societății;
   întrucât autoritățile vamale au responsabilitatea de a controla mărfurile importate și exportate, astfel încât să asigure aplicarea legislației și reglementărilor vamale și conexe, dar, pe de altă parte, ele trebuie să facă eforturi pentru a facilita circulația rapidă a mărfurilor;
   ținând seama de Convenția internațională privind asistența administrativă reciprocă în vederea prevenirii, investigării și reprimării infracțiunilor vamale (Nairobi, 9 iunie 1977);
   ținând seama de Convenția internațională pentru simplificarea și armonizarea regimurilor vamale (Kyoto, 18 mai 1973);
   ținând seama de Convenția vamală pentru securitatea containerelor (Geneva, 2 decembrie 1972);
   ținând seama de Recomandarea Consiliului de Cooperare Vamală din 5 decembrie 1953 privind asistența administrativă reciprocă;
   ținând seama de Recomandarea Consiliului de Cooperare Vamală din 11 iunie 1968 privind sistemele de sigilii vamale utilizate în transporturile internaționale de mărfuri;
   ținând seama de Recomandarea Consiliului de Cooperare Vamală din 22 mai 1975 privind centralizarea informațiilor privind frauda vamală,
   RECOMANDĂ
   statelor, membre sau nu ale Consiliului, precum și uniunilor vamale și economice:

               1.

               să prevadă posibilitatea de a proceda, în măsura în care se consideră necesar, la verificarea containerelor și a conținutului acestora în locurile de încărcare și de descărcare a mărfurilor în și din containere sau în orice alt loc adecvat desemnat sau autorizat de autoritățile vamale;

               2.

               să utilizeze metode de selectare a containerelor de verificat, care să țină seama de elementele materiale și documentare și de informațiile disponibile, precum și de principiile de selectare prin sondaj sau sistematic. Criteriile de selecție trebuie să fie suficient de flexibile pentru a putea fi adaptate la evoluția fraudelor și a volumului schimburilor comerciale.
               Numărul de containere alese pentru control se stabilește în funcție de interesele care par a fi în joc și de posibilitățile autorităților în cauză de a efectua controlul;

               3.

               să supună containerele selectate și conținutul acestora unui control a cărui importanță este compatibilă cu obiectivele verificării și metoda de ambalare utilizată;

               4.

               să acorde atenția necesară importanței controalelor a posteriori asupra documentelor privind mărfurile transportate în containere, în special celor care nu fac obiectul unor verificări fizice;

               5.

               să verifice, după caz, în cadrul verificării vamale, conformitatea containerelor cu condițiile tehnice de omologare;

               6.

               să asigure, în ceea ce privește controlul vamal, existența unui nivel de securitate adecvat în infrastructurile portuare și zonele destinate antrepozitării containerelor;

               7.

               să promoveze cel mai înalt nivel de schimburi de informații între țara exportatoare, țările de tranzit, și țările de destinație pentru a asigura controlul adecvat, precum și securitatea containerelor și a mărfurilor transportate
               și să încheie, în cazul în care este necesar, acorduri bilaterale și multilaterale pentru comunicarea tuturor informațiilor pertinente privind containerele, inclusiv, după caz, locul de încărcare, numele și adresa transportatorului, ale exportatorului și ale destinatarului real, lista mărfurilor transportate în container, locul de descărcare și natura sigiliilor aplicate pe container pentru a asigura cel mai înalt nivel de eficiență a controlului;

               8.

               să se asigure că agenții vamali responsabili cu supravegherea și verificarea containerelor beneficiază de o formare profesională, ținând seama în special de caracterul specific al transportului și al controlului containerului;

               9.

               să promoveze o colaborare cât mai strâns posibilă între administrațiile vamale, pe de o parte și profesioniștii și autoritățile interesate de exploatarea containerelor pe de altă parte,

         SOLICITĂ
   statelor, membre sau nu ale Consiliului, precum și uniunilor vamale sau economice care acceptă prezenta recomandare, să informeze Secretarul general cu privire la aceasta, indicând data și normele de punere în aplicare a recomandării. Secretarul general transmite aceste informații administrațiilor vamale ale tuturor statelor membre. Secretarul general le transmite, de asemenea, administrațiilor vamale ale statelor nemembre și uniunilor vamale sau economice care vor fi acceptat prezenta recomandare.


title: 2008/437/CE: Decizia Comisiei din 11 iunie 2008 de modificare a Deciziei 2006/109/CE de acceptare a unui angajament oferit în cadrul procedurii antidumping privind importurile de anumite piese turnate originare din Republica Populară Chineză

text:
               12.6.2008

               RO

               Jurnalul Oficial al Uniunii Europene

               L 153/37

      DECIZIA COMISIEI

   din 11 iunie 2008
   de modificare a Deciziei 2006/109/CE de acceptare a unui angajament oferit în cadrul procedurii antidumping privind importurile de anumite piese turnate originare din Republica Populară Chineză
   (2008/437/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1), în special articolul 8,
   după consultarea Comitetului consultativ,
   întrucât:
   A.   MĂSURI EXISTENTE

               (1)

               În iunie 2005, Consiliul a instituit, prin Regulamentul (CE) nr. 1212/2005 (2), un drept antidumping definitiv asupra importurilor anumitor piese turnate originare din Republica Populară Chineză (denumită în continuare „RPC”).

               (2)

               Prin Decizia 2006/109/CE (3), Comisia a acceptat un angajament de preț oferit de, printre alții, Benito Group, incluzând Fundició Dúctil Benito, S.L. (Spania), Benito Franța, S.A.R.L, Zibo Benito Metalwork Co., Ltd, Benito (Tianjin) Metals Products Co., Ltd și Qingdao Benito Metals Products Co. Ltd („Benito Group” sau „societățile”).

               (3)

               Societățile a căror ofertă de angajament a fost acceptată au o răspundere solidară, atât divizibilă, cât și indivizibilă, în cazul oricărei încălcări a angajamentului. Aceasta înseamnă că, în cazul în care angajamentul nu este respectat de unul dintre membrii grupului de societăți Benito Group, acesta ar trebui anulat pentru toți membrii grupului.

         B.   ÎNCĂLCAREA ANGAJAMENTULUI
   1.   Obligațiile societății în conformitate cu angajamentul

               (4)

               Angajamentul oferit de societăți le obligă pe acestea, între altele, să revândă produsul în cauză primului client independent din Comunitatea Europeană peste un anumit preț minim de revânzare („PMR”), astfel cum se precizează atât în angajament, cât și în scrisoarea de însoțire anexată la acesta.

               (5)

               La punctul 3.1 al angajamentului, societățile s-au angajat să garanteze că produsul în cauză, după orice rabaturi sau reduceri, credite sau alte beneficii, direct sau indirect legate de o vânzare la nivelul prețului CIF, nu este vândut la un preț mai mic decât PMR.

               (6)

               La punctul 3.10 al angajamentului, societățile s-au angajat să calculeze PMR în condiții de plată „în numerar” sau echivalente, adică fără a acorda vreun credit clientului. În conformitate cu secțiunea menționată mai sus a angajamentului, în cazul în care termenii de plată (precizați în factura comercială sau în factura de revânzare, sau conveniți în cadrul unui contract) diferă de termenii de plată „în numerar” sau echivalenți, prețul care se compară cu PMR ar trebui redus cu 1 % pentru fiecare lună suplimentară de credit acordat în mod proporțional.

               (7)

               De asemenea, termenii angajamentului obligă societățile să prezinte periodic Comisiei, sub forma unui raport trimestrial, informații detaliate privind vânzările și revânzările produsului în cauză, efectuate de acestea către Comunitatea Europeană. Aceste rapoarte ar trebui să cuprindă atât operațiunile de revânzare ale produselor care fac obiectul angajamentului, cumpărate de la societățile de legătură din RPC, cât și operațiunile de revânzare ale produsului respectiv în situația în care achizițiile au fost efectuate de la oricare altă societate chineză.

               (8)

               În plus, și în conformitate cu prevederile angajamentului, societățile s-au angajat să consulte Comisia Europeană în privința oricăror dificultăți care ar putea să apară în cursul punerii în aplicare și aplicării ulterioare a angajamentului.

               (9)

               Pentru a garanta respectarea angajamentului, societățile s-au angajat, de asemenea, pe de o parte, să autorizeze vizite de verificare la fața locului, care să permită controlul acurateței și veridicității datelor prezentate în rapoartele trimestriale menționate mai sus, iar pe de altă parte, să furnizeze toate informațiile considerate necesare de către Comisie.

         2.   Rezultatele vizitei de verificare la sediul societății Fundició Dúctil Benito

               (10)

               Între 2 iulie 2007 și 3 iulie 2007, a fost efectuată o vizită de verificare la sediul societății Fundició Dúctil Benito („societatea”) în Spania. Vizita de verificare a luat în calcul perioada 1 aprilie 2006-31 martie 2007.

               (11)

               Vizita de verificare a stabilit că în cursul a 13 tranzacții nu a fost respectat PMR, deoarece societatea a utilizat note de credit privind aceste tranzacții fără nicio altă justificare economică subiacentă în afara celei privind scăderea prețului de revânzare înscris pe factură. Aceste tranzacții sunt mai mici decât PMR în medie cu 10 %.

               (12)

               În cursul vizitei de verificare, societatea a declarat că acest lucru a avut loc întrucât personalul său din departamentul de vânzări nu era la curent cu faptul că trebuia respectat un PMR la revânzarea anumitor piese turnate (și anume, în cazul pieselor achiziționate de la producătorii chinezi de legătură).

               (13)

               În plus, PMR nu a fost respectat în alte 39 de tranzacții, întrucât societatea nu a ținut cont de faptul că PMR era calculat pe baza „unei plăți în numerar sau echivalente”; aceasta înseamnă că, atunci când a convenit modalități de plată pentru o anumită tranzacție, societatea nu a mărit prețul de revânzare față de PMR cu 1 % pentru fiecare lună suplimentară acordată pentru plată. Prin urmare, societatea nu și-a îndeplinit obligațiile prevăzute la punctul 3.10 din angajament. Aceste tranzacții se efectuau la prețuri cu circa 7 % mai mici decât PMR.

               (14)

               În cursul vizitei de verificare, societatea a admis că nu știa că „plata în numerar sau echivalentă” înseamnă un termen de plată de cel mult 10 zile. Societatea considera, în mod greșit, că acest termen era de 30 de zile.

         3.   Motive pentru retragerea acceptării angajamentului

               (15)

               Faptele stabilite la considerentele 9 și 11 au dus la concluzia că nu a fost îndeplinită obligația societății de a respecta PMR pentru toate operațiunile de revânzare ale produsului în cauză.

               (16)

               În cazul a 13 tranzacții, societatea a eliberat note de credit fără nicio justificare economică în afara celei privind scăderea prețului înscris pe factură, ceea ce a dus la un preț de revânzare mai mic cu circa 10 % față de PMR.

               (17)

               În cazul altor 39 de tranzacții, PMR nu a fost respectat, întrucât societatea nu a luat în considerare modul de calcul al PMR în condiții de plată „în numerar sau echivalente”. Prețul mediu de revânzare în cadrul acestor tranzacții a fost cu 7 % mai mic față de PMR.

         4.   Observații în scris și audieri
   (a)   Complexitatea angajamentului

               (18)

               Societatea a admis în cursul verificării de la sediul acesteia că nu a declarat toate operațiunile de revânzare a produsului în cauză, ci numai pe cele în cazul cărora produsele au fost achiziționate de la societățile de legătură.

               (19)

               Societatea a precizat în nota scrisă că anumite neconcordanțe privind datele din rapoarte ar putea apărea, pe de o parte, din cauza complexității textului angajamentului și, pe de altă parte, pentru că aceasta nu a primit din partea serviciilor Comisiei niciun comentariu privind rapoartele sale.

               (20)

               În legătură cu problemele privind datele din rapoarte, se subliniază că societatea a primit instrucțiuni clare referitoare la modul de întocmire a rapoartelor.

               (21)

               În plus, serviciile Comisiei au răspuns de fiecare dată la timp la întrebările societății privind punerea în aplicare a angajamentului.

               (22)

               De asemenea, ar trebui menționat că, de obicei, serviciile Comisiei nu trimit societăților comentarii referitoare la raporturile trimestriale, cu excepția cazului în care se constată existența anumitor probleme în timpul analizei acestor rapoarte.

               (23)

               În acest caz, problemele privind PMR au fost constatate pentru prima oară în urma analizei raportului trimestrial depus la 15 aprilie 2007, în privința căruia societatea a fost consultată la 23 mai 2007. Aceste chestiuni au fost examinate în cursul vizitei de verificare efectuată în perioada 2-3 iulie 2007. Pe parcursul acestei vizitei de verificare, în privința declarațiilor au fost constatate alte nereguli, care ar fi putut fi identificate numai în cursul unei vizite de verificare la fața locului. Societatea a fost informată imediat asupra acestei situații.

         (b)   Proporționalitatea

               (24)

               În ceea ce privește nerespectarea prețurilor, societatea a recunoscut că prețul nu a fost respectat în 52 de cazuri, dar a afirmat că acest număr reprezintă un procent redus din totalitatea tranzacțiilor din perioada luată în calcul și că, în conformitate cu principiul proporționalității, angajamentul nu ar trebui retras.

               (25)

               Ca răspuns la aceste argumente, trebuie subliniat faptul că, în conformitate cu angajamentul, societatea s-a angajat să garanteze că prețul net de revânzare pentru toate tranzacțiile care fac obiectul angajamentului este egal sau superior PMR stabilit în angajament.

               (26)

               De asemenea, în ceea ce privește aspectul proporționalității, regulamentul de bază nu conține nicio cerință directă sau indirectă care să specifice că încălcarea angajamentului trebuie să se refere la un procent minim al vânzărilor.

               (27)

               Această abordare a fost confirmată, de asemenea, de jurisprudența Tribunalului de Primă Instanță, care a hotărât că orice încălcare a unui angajament este suficientă pentru a justifica retragerea acceptării angajamentului (4).

               (28)

               În consecință, argumentele prezentate de societate privind proporționalitatea nu schimbă punctul de vedere al Comisiei, conform căruia angajamentul a fost încălcat și acceptarea angajamentului trebuie retrasă.

         (c)   Precedentul invocat de societate

               (29)

               Societatea a făcut trimitere, de asemenea, la un caz în care o nouă ofertă de angajament a fost acceptată din partea unei societăți după ce, în urma nerespectării condițiilor, acesteia i se retrăsese acceptarea angajamentul precedent (5).

               (30)

               În cazul invocat ca precedent, societatea respectivă și-a încălcat angajamentul inițial prin depunerea cu întârziere a raportului de angajament. Ulterior, la cererea societății respective a fost demarată o reexaminare intermediară, în cursul căreia societatea a putut demonstra că a luat noi măsuri pentru a garanta respectarea pe viitor a condițiilor privind depunerea rapoartelor de angajament.

               (31)

               În această privință trebuie precizat că situația menționată de societate ca precedent nu este direct comparabilă, întrucât (i) încălcarea angajamentului era de natură formală (adică era vorba de depunerea cu întârziere a raportului de angajament) și (ii) Comisia a retras angajamentul și a acceptat un nou angajament numai în cadrul unei reexaminări intermediare într-o etapă ulterioară. Prin urmare, argumentul societății este respins.

         (d)   Practici ale societății legate de angajament

               (32)

               Societatea a susținut că, în cursul vizitei de verificare, a semnalat din proprie inițiativă funcționarilor Comisiei faptul că, din cauza notelor de credit emise, existau anumite tranzacții sub nivelul PMR acceptat. În primul rând, acest lucru nu schimbă cu nimic faptul că angajamentul nu a fost respectat. În al doilea rând, această notificare a avut loc numai după ce serviciile Comisiei au analizat raportul trimestrial depus la 15 aprilie 2007 și, în urma analizei, au cerut informații suplimentare, atrăgând, prin urmare, atenția societății asupra problemei. În consecință, serviciile Comisiei au fost cele care au atras societății atenția asupra problemei, în urma analizei rapoartelor trimestriale depuse.

               (33)

               Societatea a susținut că, în momentul înaintării rapoartelor periodice către Comisie, a considerat că acestea din urmă erau complete, exhaustive și corecte sub toate aspectele și că societatea credea că PMR era respectat.

               (34)

               Societatea a subliniat, de asemenea, că administrația și personalul responsabil cu întocmirea rapoartelor nu erau la curent cu faptul că personalul din vânzări a emis note de credit care au dus la scăderea prețului de revânzare sub nivelul PMR.

               (35)

               În cursul audierilor și observațiilor scrise, societatea a informat Comisia că un agent de vânzări era responsabil cu aceste acțiuni și că persoana respectivă nu mai lucrează în cadrul societății.

               (36)

               În plus, s-a semnalat faptul că societatea a pus în aplicare modificări pentru a remedia erorile: a fost pusă în aplicare o politică restrictivă privind emiterea notelor de credit, au fost mărite prețurile de revânzare și a fost actualizat sistemul informatic al societății. De asemenea, personalul din vânzări a fost informat asupra detaliilor angajamentului.

               (37)

               În ceea ce privește considerentele de mai sus, trebuie precizat că necunoașterea de către administrație a oricăror nerespectări posibile de preț și/sau a activităților legate de angajament ale personalului din vânzări nu scutește societatea de respectarea obligațiilor din angajament. În plus, măsurile luate pentru remedierea situației au fost introduse numai după ce serviciile Comisiei au atras societății atenția asupra problemelor. Având în vedere cele menționate anterior, repetarea erorilor și nerespectarea prețurilor cauzate de aceste activități justifică retragerea angajamentului în pofida măsurilor luate după vizita de verificare de la fața locului.

         C.   MODIFICAREA DECIZIEI 2006/109/CE

               (38)

               În temeiul celor de mai sus, acceptarea angajamentului oferit de Benito Group, incluzând Fundició Dúctil Benito, S.L. (Spania), Benito Franța, S.A.R.L, Zibo Benito Metalwork Co., Ltd, Benito (Tianjin) Metals Products Co., Ltd și Qingdao Benito Metals Products Co. Ltd ar trebui retrasă și articolul 1 din Decizia 2006/109/CE ar trebui modificat. În consecință, taxa antidumping definitivă impusă prin articolul 1 alineatul (2) din Regulamentul (CE) nr. 1212/2005 de la rubrica „Toate celelalte societăți” ar trebui aplicată produselor fabricate de Zibo Benito Metalwork Co., Ltd, Benito (Tianjin) Metals Products Co., Ltd și Qingdao Benito Metals Products Co. Ltd,

         DECIDE:
   Articolul 1
   Se retrage acceptarea angajamentului referitor la revânzarea anumitor piese turnate oferit de Benito Group, incluzând Fundició Dúctil Benito, S.L. (Spania), Benito Franța, S.A.R.L, Zibo Benito Metalwork Co., Ltd, Benito (Tianjin) Metals Products Co., Ltd și Qingdao Benito Metals Products Co. Ltd.
   Articolul 2
   Tabelul prevăzut la articolul 1 din Decizia 2006/109/CE a Comisiei se înlocuiește cu următorul tabel:

                  „Societatea

                  Cod adițional Taric

                  Beijing Tongzhou Dadusche Foundry Factory, East of Dongtianyang Village, Dadushe, Tongzhou Beijing

                  A708

                  Botou City Simencun Town Bai Fo Tang Casting Factory, Bai Fo Tang Village, Si Men Cun Town, Bo Tou City, 062159, Hebei Province

                  A681

                  Botou City Wangwu Town Tianlong Casting Factory, Changle Village, Wangwu Town, Botou City, Hebei Province

                  A709

                  Changan Cast Limited Company of Yixian Hebei, Taiyuan main street, Yi County, Hebei Province, 074200

                  A683

                  Changsha Jinlong Foundry Industry Co., Ltd, 260, Jinchang Road, JinJing Town, Changsha, Hunan

                  A710

                  Changsha Lianhu Foundry, Lianhu Village, Yuhuating Town, Yuhua District, Changsha, Hunan

                  A711

                  Produse fabricate și vândute de GB Metal Products Co., Ltd, Zhuanlu Town, Dingzhou, Hebei sau fabricate de GB Metal Products Co., Ltd, Zhuanlu Town, Dingzhou, Hebei și vândute de societatea sa de vânzări de legătură GB International Trading Shanghai Co Ltd, B301-310 Yinhai Building, 250 Cao Xi Road, Shanghai

                  A712

                  Guiyang Bada Foundry Co., Ltd, Mengguan Huaxi Guiyang, Guizhou

                  A713

                  Hebei Jize Xian Ma Gang Cast Factory, Nankai District. Xiao Zhai Town, Jize County, Handan City, Hebei

                  A714

                  Produse fabricate și vândute de Hebei Shunda Foundry Co., Ltd, Qufu Road, Quyang, 073100, PRC sau fabricate de Hebei Shunda Foundry Co., Ltd, Qufu Road, Quyang, 073100, RPC și vândute de societatea sa de vânzări de legătură Success Cast Tech-Ltd, 603A Huimei Business Centre 83 Guangzhou Dadao(s), Guangzhou 510300

                  A715

                  Hong Guang Handan Cast Foundry Co., Ltd, Nankai District, Xiao Zhai Town, Handou City, Jize County, Hebei

                  A716

                  Qingdao Qitao Casting Co., Ltd, Nan Wang Jia Zhuang Village, Da Xin Town, Jimo City, Qingdao, Shandong Province, 266200

                  A718

                  Shandong Huijin Stock Co., Ltd, North of Kouzhen Town, Laiwu City, Shandong Province, 271114

                  A684

                  Shahe City Fangyuan Casting Co., Ltd, West of Nango Village, Shiliting Town, Shahe City, Hebei Province

                  A719

                  Shanxi Yuansheng Casting and Forging Industrial Co. Ltd, No. 8 DiZangAn, Taiyuan, Shanxi, 030002

                  A680

                  Tianjin Fu Xing Da Casting Co., Ltd, West of Nan Yang Cun Village, Jin Nan District, 300350, Tianjin

                  A720

                  Weifang Jianhua Casting Co., Ltd, Kai Yuan Jie Dao Office, Hanting District, Weifang City, Shandong Province

                  A721

                  Zibo City Boshan Guangyuan Casting Machinery Factory, Xiangyang Village, Badou Town, Boshan District, Zibo City Shandong Province

                  A722

                  Zibo Dehua Machinery Co., Ltd, North of Lanyan Street, Zibo High-tech Developing Zone

                  A723”

   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 11 iunie 2008.

            Pentru Comisie

         Peter MANDELSON

            Membru al Comisiei

      (1)  JO L 56, 6.3.1996, p. 1. Regulament modificat ultima dată prin Regulamentul (CE) nr. 2117/2005 (JO L 340, 23.12.2005, p. 17).

      (2)  JO L 199, 29.7.2005, p. 1. Regulament modificat ultima dată prin Regulamentul (CE) nr. 426/2008 (JO L 129, 17.5.2008, p. 1).

      (3)  JO L 47, 17.2.2006, p. 59.

      (4)  A se vedea, în acest context, cauza T-51/96 Miwon/Consiliu (Culegere 2000, p. II-1841), punctul 52; cauza T-340/99 Arne Mathisen AS/Consiliu (Culegere 2002, p. II-2905), punctul 80.

      (5)  Gje-Vi AS; Regulamentul (CE) nr. 322/2002 al Consiliului (JO L 51, 22.2.2002, p. 1).


title: 2013/573/UE: Decizia Parlamentului European din 17 aprilie 2013 privind închiderea conturilor Agenției Europene de Mediu pentru exercițiul financiar 2011

text:
               16.11.2013

               RO

               Jurnalul Oficial al Uniunii Europene

               L 308/220

         DECIZIA PARLAMENTULUI EUROPEAN
   din 17 aprilie 2013
   privind închiderea conturilor Agenției Europene de Mediu pentru exercițiul financiar 2011
   (2013/573/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene de Mediu pentru exercițiul financiar 2011,

               —

               având în vedere Raportul Curții de Conturi privind conturile anuale ale Agenției Europene de Mediu pentru exercițiul financiar 2011, însoțit de răspunsurile agenției (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 401/2009 al Parlamentului European și al Consiliului din 23 aprilie 2009 privind Agenția Europeană de Mediu și Rețeaua europeană de informare și observare a mediului (4), în special articolul 13,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0070/2013),

               1.

               aprobă închiderea conturilor Agenției Europene de Mediu pentru exercițiul financiar 2011;

               2.

               încredințează Președintelui sarcina de a transmite prezenta decizie directorului executiv al Agenției Europene de Mediu, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 80.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 126, 21.5.2009, p. 13.

      (5)  JO L 357, 31.12.2002, p. 72.


title: Decizia Parlamentului European din 23 aprilie 2009 privind descărcarea de gestiune pentru execuția bugetului Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene aferent exercițiului financiar 2007

text:
               26.9.2009

               RO

               Jurnalul Oficial al Uniunii Europene

               L 255/126

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene aferent exercițiului financiar 2007
   (2009/649/CE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Gestionarea Cooperării Operative la Frontierele Externe ale statelor membre pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Europene pentru Gestionarea Cooperării Operative la Frontierele Externe ale statelor membre pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,

               —

               având în vedere Rezoluția sa din 18 decembrie 2008 privind evaluarea și dezvoltarea viitoare a agenției FRONTEX și a sistemului european de supraveghere a frontierelor (EUROSUR) (4),

               —

               având în vedere Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene (5), în special articolul 30,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (6), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A6-0166/2009),

               1.

               acordă directorului executiv al Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene descărcarea de gestiune pentru execuția bugetului agenției aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 7.

      (2)  JO C 311, 5.12.2008, p. 34.

      (3)  JO L 248, 16.9.2002, p. 1.

      (4)  Texte adoptate, P6_TA(2008)0633.

      (5)  JO L 349, 25.11.2004, p. 1.

      (6)  JO L 357, 31.12.2002, p. 72.
   REZOLUȚIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene aferent exercițiului financiar 2007
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Gestionarea Cooperării Operative la Frontierele Externe ale statelor membre pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Europene pentru Gestionarea Cooperării Operative la Frontierele Externe ale statelor membre pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,

               —

               având în vedere Rezoluția sa din 18 decembrie 2008 privind evaluarea și dezvoltarea viitoare a agenției FRONTEX și a sistemului european de supraveghere a frontierelor (EUROSUR) (4),

               —

               având în vedere Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene (5), în special articolul 30,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (6), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A6-0166/2009),

               A.

               întrucât Curtea de Conturi (CCE) a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2007 și cu privire la legalitatea și regularitatea operațiunilor subiacente;

               B.

               întrucât, la 22 aprilie 2008, Parlamentul a acordat directorului executiv al Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene descărcarea de gestiune pentru execuția bugetului agenției aferent exercițiului financiar 2006 (7) și, inter alia,

                           —

                           lua act de observația CCE din raportul său pe 2006 conform căreia, în ceea ce privește exercițiul 2006, rata de angajare a fost de 85 %, rata reportărilor a depășit 70 % per ansamblu și a fost de aproape 85 % pentru cheltuielile de funcționare, iar transferurile de credite între capitole sau titluri în timpul exercițiului au depășit plafonul total de 10 % prevăzut în Regulamentul financiar, și, prin urmare, principiul bugetar al specificității nu a fost respectat cu strictețe;

                           —

                           invita agenția să-și amelioreze gestiunea financiară, în special în ceea ce privește creșterea bugetului său aferent exercițiilor financiare 2007 și 2008;

               C.

               întrucât 2007 a fost al doilea exercițiu complet de funcționare a Agenției,

               1.

               constată că bugetul 2007 al agenției (42 100 000 EUR) a fost majorat de peste două ori față de bugetul 2006 (19 200 000 EUR);

               2.

               ia act de critica formulată de CCE potrivit căreia angajamentele reportate în 2008 și aparținând acordurilor de subvenționare aferente activităților operaționale s-au ridicat la 18 400 000 EUR și că o parte substanțială din aceste angajamente au avut la bază estimări excesive ale costurilor;

               3.

               recunoaște faptul, evidențiat în răspunsurile agenției înaintate CCE, că în cazul agenției, estimările costurilor sunt deosebit de complexe deoarece agenția se bazează pentru operațiunile sale pe echipamente furnizate de statele membre;

               4.

               constată că agenția a instituit un inventar centralizat al echipamentelor tehnice (CRATE) pentru materialele din statele membre care pot fi utilizate în timpul operațiunilor; constată că CRATE este conectat la o metodă comună de calcul al costurilor care ar trebui să conducă la o alocare mai eficientă a resurselor bugetare;

               5.

               este îngrijorat de constatarea CCE potrivit căreia, deoarece nu există o politică de trezorerie, cantitatea mare de numerar păstrată de agenție rămâne neutilizată în conturi bancare cu dobânzi extrem de scăzute; constată că, potrivit conturilor (bilanțului), agenția deținea, la 31 decembrie 2007, 32 600 000 EUR în numerar și echivalent de numerar;

               6.

               ia act de răspunsul agenției potrivit căruia aceasta va încerca să negocieze alți termeni cu banca sa și va verifica dacă alte bănci oferă condiții mai bune;

               7.

               îndeamnă agenția să adopte o politică de trezorerie și să prezinte, în raportul său general pe 2008, informații despre acțiunile întreprinse și rezultatele obținute;

         Măsuri luate ca urmare a descărcării de gestiune 2006

               8.

               reamintește că exercițiul financiar 2006 a fost primul exercițiu în care agenția a fost autonomă din punct de vedere financiar și a făcut obiectul procedurii de descărcare de gestiune;

               9.

               regretă faptul că CCE, în raportul său anual pe 2007, a constatat mai multe deficiențe pe care le evidențiase deja în raportul său anual pe 2006, în special:

                           —

                           un nivel ridicat de reportări și anulări: aproape 70 % din creditele disponibile pentru 2007 nu au fost cheltuite;

                           —

                           angajamente juridice contractate înaintea angajamentelor bugetare;

                           —

                           proceduri de recrutare care, potrivit CCE, nu erau în conformitate cu normele, în special cu principiul egalității de tratament, deoarece numărul minim de ani de experiență solicitat pentru un anumit post era diferit de cel convenit între agenții și Comisie;

               10.

               ia act de răspunsul agenției cu privire la nivelul ridicat de reportări, în care aceasta explică că acest lucru s-a datorat în parte punerii la dispoziție de către Comisie în iunie 2007 a unui cuantum de 7 000 000 EUR pentru operațiuni maritime care implicau punerea la dispoziție de nave și aeronave de către statele membre, operațiuni care sunt complexe și necesită mult timp, drept urmare angajamentele s-au putut contracta abia spre sfârșitul lui 2007;

               11.

               este, cu toate acestea, îngrijorat de nivelul ridicat de reportări constatat de CCE și cere agenției să soluționeze această problemă semnalată de Curte încă din raportul său pe 2006; subliniază faptul că rezerva de 19 900 000 EUR din bugetul 2007 al agenției a fost eliberată doar în iunie 2007; ia act de răspunsurile agenției cu privire la acest aspect;

               12.

               invită agenția să soluționeze problemele recurente constatate de CCE în ceea ce privește sistemul său de angajamente;

               13.

               este satisfăcut de faptul că agenția a adoptat un plan de acțiune în 2008 pentru a soluționa deficiențele din sistemul său de angajamente; constată că planul de acțiune include, printre altele, fixarea, pentru statele membre, a unor termene limită pentru ca acestea să-i transmită agenției estimările bugetare privind cofinanțarea lor, cu scopul de a stabili cuantumul final al subvențiilor în vederea evitării semnăturilor ex post;

               14.

               invită agenția să prezinte rapoarte privind rezultatele obținute prin planul de acțiune în raportul său general pe 2008;

               15.

               consideră că există o legătură între forma specifică a cooperării între agenție și statele membre, prin care statele membre ar trebui să pună la dispoziția agenției echipamente pentru operațiunile sale, și deficiențele evidențiate de CCE cu privire la planificarea bugetară, în special estimarea costurilor, și execuția bugetului, mal ales reportările și problema semnăturilor ex post;

               16.

               reamintește faptul că Parlamentul, în Rezoluția sa menționată anterior din 18 decembrie 2008:

                           (a)

                           a invitat agenția să transmită Parlamentului și Consiliului un raport privind utilizarea efectivă și disponibilitatea reală a materialelor din partea statelor membre, scoțând în evidență eventualele dificultăți întâmpinate;

                           (b)

                           a invitat statele membre ca, în cazul în care disponibilitatea insuficientă a resurselor persistă, să adopte o decizie rapidă de modificare substanțială a mărimii bugetului agenției pentru a-i permite să își îndeplinească misiunea și, eventual, să examineze aspectele legale implicate de închirierea și/sau achiziționarea pe viitor a materialelor pentru acest scop;

                           (c)

                           a reamintit faptul că Parlamentul, în calitate de componentă a autorității bugetare, a majorat deja bugetul agenției pentru a asigura execuția corectă a acestuia și adaptarea lui la schimbările intervenite la nivelul funcțiilor agenției;

               17.

               invită agenția să își îmbunătățească gestiunea financiară ținând seama de observațiile CCE și constată că agenția, în răspunsurile sale adresate CCE a evidențiat forma specifică de cooperare dintre agenție și statele membre prin care agenția se bazează pe echipamente furnizate de statele membre pentru operațiunile sale;

               18.

               este hotărât să monitorizeze îndeaproape impactul pe care cooperarea agenției cu statele membre îl are asupra gestiunii sale financiare viitoare;

               19.

               regretă faptul că agenția a fost nevoită să aplice proceduri de recrutare care nu au fost integral în conformitate cu dispozițiile generale de punere în aplicare a Statutului funcționarilor pentru a atrage specialiști cu calificări înalte;

               20.

               constată că, în ceea ce privește recrutarea, agenția nu acceptă criticile formulate de CCE potrivit cărora nu a respectat principiul egalității de tratament, deoarece numărul minim de ani de experiență profesională necesar pentru un anumit post a fost diferit de cel convenit între Comisie și agenții; ia act de faptul că agenția consideră că practicile sale respectă normele și că a fost nevoită să atragă personal cu calificări înalte în condiții dificile; observă că Statutul funcționarilor prevede ca agențiile comunitare să își adopte dispozițiile generale de aplicare (DGA) de comun acord cu Comisia; ia act de faptul că Comisia a elaborat decizii-model pentru DGA; constată că Comisia nu a luat deocamdată o decizie privind proiectul de DGA depus de agenție; invită agenția ca, în conformitate cu recomandarea Consiliului, să respecte cu strictețe criteriile de recrutare prevăzute în Statutul funcționarilor pentru a asigura egalitatea de tratament în ceea ce privește anii de experiență profesională solicitați pentru un anumit post;

               21.

               invită agenția să-și amelioreze gestiunea financiară, în special ținând seama de creșterea bugetelor sale pe 2008 și 2009;

               22.

               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor UE (8).

      (1)  JO C 278, 31.10.2008, p. 7.

      (2)  JO C 311, 5.12.2008, p. 34.

      (3)  JO L 248, 16.9.2002, p. 1.

      (4)  Texte adoptate, P6_TA(2008)0633.

      (5)  JO L 349, 25.11.2004, p. 1.

      (6)  JO L 357, 31.12.2002, p. 72.

      (7)  JO L 88, 31.3.2009, p. 226.

      (8)  A se vedea pagina 206 din prezentul Jurnal Oficial.


title: Decizia 2011/860/PESC a Consiliului din 19 decembrie 2011 de modificare a Deciziei 2010/800/PESC privind adoptarea de măsuri restrictive împotriva Republicii Populare Democrate Coreene

text:
               21.12.2011

               RO

               Jurnalul Oficial al Uniunii Europene

               L 338/56

         DECIZIA 2011/860/PESC A CONSILIULUI
   din 19 decembrie 2011
   de modificare a Deciziei 2010/800/PESC privind adoptarea de măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2010/800/PESC a Consiliului din 22 decembrie 2010 privind adoptarea de măsuri restrictive împotriva Republicii Populare Democrate Coreene (1), în special articolul 9 alineatul (2) și articolul 12 alineatul (3),
   întrucât:

               (1)

               La 22 decembrie 2010, Consiliul a adoptat Decizia 2010/800/PESC privind adoptarea de măsuri restrictive împotriva Republicii Populare Democrate Coreene.

               (2)

               Consiliul a efectuat o reexaminare integrală a listei persoanelor și entităților, astfel cum figurează în anexele II și III la Decizia 2010/800/PESC, cărora li se aplică articolul 4 alineatul (1) literele (b) și (c) și articolul 5 alineatul (1) literele (b) și (c) din decizia respectivă.

               (3)

               Consiliul a ajuns la concluzia că persoanele și entitățile enumerate în anexele II și III la Decizia 2010/800/PESC ar trebui să facă în continuare obiectul măsurilor restrictive specifice prevăzute de aceasta.

               (4)

               Consiliul a ajuns, de asemenea, la concluzia că rubrica corespunzătoare unei entități incluse pe lista din anexa II la Decizia 2010/800/PESC ar trebui modificată.

               (5)

               În plus, Consiliul a decis ca persoane și entități suplimentare să fie incluse pe lista persoanelor și entităților care fac obiectul măsurilor restrictive, astfel cum figurează în anexele II și III la Decizia 2010/800/PESC.

               (6)

               Lista persoanelor și entităților astfel cum figurează în anexele II și III la Decizia 2010/800/PESC ar trebui actualizată în consecință,

         ADOPTĂ PREZENTA DECIZIE:
   Articolul 1
   Anexele II și III la Decizia 2010/800/PESC se modifică în conformitate cu anexa la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 19 decembrie 2011.

            Pentru Consiliu

            Președintele

         M. KOROLEC

      (1)  JO L 341, 23.12.2010, p. 32.

      ANEXĂ
      Decizia 2010/800/PESC se modifică după cum urmează:

                  1.

                  Anexa II se modifică după cum urmează:

                              (a)

                              Următoarele persoane se adaugă la punctul A și următoarele entități se adaugă la punctul B:
                              A.   Lista persoanelor menționate la articolul 4 alineatul (1) litera (b) și la articolul 5 alineatul (1) litera (b)

                                          Nume
                                          (și eventual pseudonime)

                                          Date de identitate

                                          Motive

                                          1.

                                          General-locotenent Kim Yong Chol
                                          (alias: Kim Yong-Chol; Kim Young-Chol; Kim Young-Cheol; Kim Young-Chul)

                                          Data nașterii: 1946
                                          Loc: Pyongan-Pukto, Coreea de Nord

                                          Kim Yong Chol este comandantul Biroului general de informații (Reconnaissance General Bureau - RGB).

                                          2.

                                          Pak To-Chun

                                          Data nașterii: 9 martie 1944
                                          Locul nașterii: Jagang, Rangrim

                                          Membru al Consiliului Național de Securitate.
                                          Este însărcinat cu industria armamentului. S-a raportat că acesta conduce biroul pentru energie nucleară. Instituția respectivă este vitală pentru programul nuclear și de lansare de rachete al Coreei de Nord.

                                    B.   Lista entităților menționate la articolul 5 alineatul (1) litera (b)

                                          Nume
                                          (și eventual pseudonime)

                                          Informații de identificare

                                          Motive

                                          1.

                                          Hesong Trading Corporation

                                          Pyongyang, Republica Populară Democrată Coreeană

                                          Controlată de Korea Mining Development Corporation (KOMID) (desemnată prin Rezoluția 1718 a Comitetului pentru sancțiuni al CSONU în aprilie 2009): traficant de armament și exportator principal de produse și echipamente aferente rachetelor balistice și armelor convenționale.
                                          Implicată în livrări de echipamente cu utilizare potențială în programul de rachete balistice.

                                          2.

                                          Tosong Technology Trading Corporation

                                          Pyongyang, Republica Populară Democrată Coreeană

                                          Controlată de Korea Mining Development Corporation (KOMID) (desemnată prin Rezoluția 1718 a Comitetului pentru sancțiuni al CSONU în aprilie 2009): traficant de armament și exportator principal de produse și echipamente aferente rachetelor balistice și armelor convenționale.

                                          3.

                                          Korea Complex Equipment Import Corporation

                                          Rakwon-dong, districtul Pothonggang, Pyongyang, Republica Populară Democrată Coreeană

                                          Controlată de Korea Ryonbong General Corporation (desemnată prin Rezoluția 1718 a Comitetului pentru sancțiuni al CSONU în aprilie 2009): concern în domeniul apărării, specializat în achiziții pentru industria de apărare a Coreei de Nord și asistență în vânzările cu caracter militar ale acestei țări.

                                          4.

                                          Korea International Chemical Joint Venture Company
                                          (alias Choson International Chemicals Joint Operation Company; Chosun International Chemicals Joint Operation Company; International Chemical Joint Venture Corporation)

                                          Hamhung, provincia Hamgyong de Sud, Republica Populară Democrată Coreeană; Man gyongdae-kuyok, Pyongyang, Republica Populară Democrată Coreeană; Mangyungdae-gu, Pyongyang, Republica Populară Democrată Coreeană

                                          Controlată by Korea Ryonbong General Corporation (desemnată prin Rezoluția 1718 a Comitetului pentru sancțiuni al CSONU în aprilie 2009): concern în domeniul apărării, specializat în achiziții pentru industria de apărare a Coreei de Nord și asistență în vânzările cu caracter militar ale acestei țări.

                                          5.

                                          Korea Kwangsong Trading Corporation

                                          Rakwon-dong, districtul Pothonggang, Pyongyang, Republica Populară Democrată Coreeană

                                          Controlată de Korea Ryonbong General Corporation (desemnată prin Rezoluția 1718 a Comitetului pentru sancțiuni al CSONU în aprilie 2009): concern în domeniul apărării, specializat în achiziții pentru industria de apărare a Coreei de Nord și asistență în vânzările cu caracter militar ale acestei țări.

                                          6.

                                          Korea Ryonha Machinery Joint Venture Corporation
                                          (alias: Chosun Yunha Machinery Joint Operation Company; Korea Ryenha Machinery J/V Corporation; Ryonha Machinery Joint Venture Corporation)

                                          Districtul central, Pyongyang, Republica Populară Democrată Coreeană; Mangungdae-gu, Pyongyang, Republica Populară Democrată Coreeană; districtul Mangyongdae, Pyongyang, Republica Populară Democrată Coreeană

                                          Controlată de Korea Ryonbong General Corporation (desemnată prin Rezoluția 1718 a Comitetului pentru sancțiuni al CSONU în aprilie 2009): concern în domeniul apărării, specializat în achiziții pentru industria de apărare a Coreei de Nord și asistență în vânzările cu caracter militar ale acestei țări.
                                          Unitățile de producție au fost modernizate de curând și au fost concepute parțial pentru prelucrarea materialelor relevante pentru producția nucleară.

                                          7.

                                          Departamentul pentru industria munițiilor
                                          (alias.: Departamentul pentru industria echipamentelor militare)

                                          Pyongyang, Republica Populară Democrată Coreeană

                                          Responsabil pentru supravegherea activităților industriilor militare ale Coreei de Nord, incluzând cel de al doilea Comitet economic (SEC) și KOMID. Aceasta include supravegherea dezvoltării programului pentru rachete balistice și a programului nuclear al Coreei de Nord.
                                          Până de curând, departamentul a fost condus de Jon Pyong Ho. Informațiile sugerează că fostul prim-vicedirector al Departamentului pentru industria munițiilor (MID), Chu Kyu-ch’ang (Ju Gyu-chang), este în prezent director al MID, cunoscut publicului ca Departamentul pentru industria construcțiilor de mașini. Chu a deținut postul de supraveghetor general al programului pentru rachete balistice, inclusiv al lansării rachetei balistice Taepo Dong-2 (TD-2) la 5 aprilie 2009 și al lansării eșuate a TD-2 din iulie 2006.

                                          8.

                                          Biroul general de informații (RGB)
                                          (alias: Chongch’al Ch’ongguk; RGB; KPA Unit 586)

                                          Hyongjesan-Guyok, Pyongyang, Coreea de Nord; Nungrado, Pyongyang, Coreea de Nord.

                                          Biroul general de informații (RGB) este principala organizație de informații a Coreei de Nord, creată la începutul lui 2009 prin fuziunea organizațiilor de informații existente în cadrul Partidului Muncitorilor din Coreea, Departamentul de operațiuni și Biroul 35, și a Biroului de informații al armatei populare coreene. Acesta se află sub comanda directă a Ministerului Apărării și este însărcinat, în principal, cu colectarea informațiilor. RGB face comerț cu arme convenționale și controlează firma nord-coreană Green Pine Associated Corporation (Green Pine) desemnată de UE, care activează în domeniul armelor convenționale.

                              (b)

                              La punctul B, rubrica corespunzătoare Green Pine Associated Corporation se înlocuiește cu următorul text:

                                          Denumire

                                          Informații de identificare

                                          Motive

                                          1.

                                          Întreprinderea în asociere Green Pine Associated Corporation [alias: Chongsong Yonhap; Ch’o’ngsong Yo’nhap; Saengpil Associated Company; General Precious Metal Complex (GPM); Myong Dae Company; Twin Dragon Trading (TDT)]

                                          c/o Sediul central al biroului de informații (Reconnaissance General Bureau Headquarters), Hyongjesan-Guyok, Pyongyang/Nungrado, Pyongyang

                                          Ch’o’ngsong Yo’nhap a fost identificată pentru sancționare pentru exportul de arme sau material aferent din Coreea de Nord. Green Pine este specializată în producția de construcții navale și armament militar maritim, cum ar fi submarine, ambarcațiuni militare și sisteme de lansatoare; de asemenea, a exportat torpile și asistență tehnică unor societăți iraniene din domenii conexe apărării. Green Pine este responsabilă de aproximativ jumătate din armele și materialul conex exportat de Coreea de Nord; aceasta a preluat multe dintre activitățile KOMID după desemnarea acesteia de către CSONU.

                  2.

                  În anexa III, următoarele persoane se adaugă la punctul A și următoarele entități se adaugă la punctul B:
                  A.   Lista persoanelor menționate la articolul 4 alineatul (1) litera (c) și articolul 5 alineatul (1) litera (c)

                              Nume
                              (și eventuale pseudonime)

                              Date de identitate

                              Motive

                              1.

                              Kim Tong-Myo'ng
                              (alias: Kim Chin-so'k)

                              Data nașterii: 1964, naționalitate: nord-coreeană.

                              Kim Tong-Myo'ng acționează în numele Tanchon Commercial Bank (desemnată prin Rezoluția 1718 a Comitetului pentru sancțiuni al CSONU în aprilie 2009).
                              Kim Dong Myong a deținut diverse poziții în cadrul Tanchon, începând cel târziu din 2002, fiind în prezent președintele acestei bănci. De asemenea, a jucat un rol în gestionarea afacerilor Amroggang (entitate deținută sau controlată de Tanchon Commercial Bank), utilizând pseudonimul Kim Chin-so'k.

                        B.   Lista entităților menționate la articolul 5 alineatul (1) litera (c)

                              Nume
                              (și eventuale pseudonime)

                              Informații de identificare

                              Motive

                              1.

                              Korea Kwangson Banking Corp. (KKBC)
                              (alias.: Korea Kwangson Banking Corp; KKBC)

                              Jungson-dong, Sungri Street, districtul central, Pyongyang, Republica Populară Democrată Coreeană

                              Entitate subordonată care acționează în numele sau la ordinul Korea Ryonbong General Corporation (desemnată prin Rezoluția 1718 a Comitetului pentru sancțiuni al CSONU în aprilie 2009), fiind deținută sau controlată de aceasta.
                              Furnizează servicii financiare în sprijinul atât al Tanchon Commercial Bank (desemnată prin Rezoluția 1718 a Comitetului pentru sancțiuni al CSONU în aprilie 2009), cât și al Korea Hyoksin Trading Corporation (desemnată prin Rezoluția 1718 a Comitetului pentru sancțiuni al CSONU în aprilie 2009).
                              Din 2008, Tanchon a utilizat KKBC pentru a facilita transferuri de fonduri, probabil de ordinul a milioane de dolari, inclusiv transferuri care implică fondurile conexe ale Korea Mining Development Trading Corporation (KOMID) (desemnată prin Rezoluția 1718 a Comitetului pentru sancțiuni al CSONU în aprilie 2009) din Myanmar către China în 2009.
                              În plus, Hyoksin, cu privire la care ONU consideră că este implicat în dezvoltarea de arme de distrugere în masă, a încercat să utilizeze KKBC pentru achiziționarea de echipament cu dublă utilizare în 2008. KKBC are cel puțin o sucursală în afara țării, în Dandong, China.

                              2.

                              Amroggang Development Banking Corporation
                              (alias: Amroggang Development Bank; Amnokkang Development Bank)

                              Tongan-dong, Pyongyang, Republica Populară Democrată Coreeană.

                              Deținută sau controlată de Tanchon Commercial Bank (desemnată prin Rezoluția 1718 a Comitetului pentru sancțiuni al CSONU în aprilie 2009). Înființată în 2006, Amroggang este gestionată de funcționari ai Tanchon. Tanchon este implicată în finanțarea vânzărilor de rachete balistice de către KOMID (desemnată prin Rezoluția 1718 a Comitetului pentru sancțiuni al CSONU în aprilie 2009), fiind, de asemenea, implicată în tranzacțiile cu rachete balistice ale KOMID către grupul iranian Shahid Hemmat Industrial Group (SHIG).

                              3.

                              Bank of East Land
                              (alias: Dongbang Bank; Tongbang U’nhaeng; Tongbang Bank)

                              PO Box 32, BEL Building, Jonseung-Dung, districtul Moranbong, Pyongyang, Coreea de Nord.

                              Instituția financiară nord-coreeană Bank of East Land (alias Dongbang Bank) facilitează tranzacții legate de arme pentru producătorul și exportatorul de arme Green Pine Associated Corporation (Green Pine), care a fost desemnat de UE, sau acordă alt tip de sprijin acestuia. Bank of East Land a colaborat activ cu Green Pine pentru a transfera fonduri, într-un mod care a permis eludarea sancțiunilor.
                              În 2007 și 2008, Bank of East Land a facilitat tranzacții în care au fost implicate Green Pine și instituții financiare iraniene, desemnate de UE, inclusiv Bank Melli și Bank Sepah. Bank of East Land a facilitat, de asemenea, tranzacții financiare în beneficiul programului pentru arme al Biroului general de informații al Coreei de Nord (RGB).

                              4.

                              Biroul 39 al Partidului Muncitorilor Coreeni
                              (alias: Office #39; Office No. 39; Bureau 39; Central Committee; Third Floor Division 39.)

                              Second KWP Government Building (Korean: Ch’o’ngsa), Chungso’ng, Urban Tower (Korean’Dong), Chung Ward, Pyongyang, Coreea de Nord; Chung-Guyok (Central District), Sosong Street, Kyongrim-Dong, Pyongyang, Coreea de Nord; Changgwang Street, Pyongyang, Coreea de Nord.

                              Biroul 39 al Partidului Muncitorilor Coreeni desfășoară activități economice ilegale în sprijinul guvernului din Coreea de Nord. Acesta are sucursale în toată țara, care colectează și gestionează fonduri, și este însărcinat cu câștigul de monedă străină pentru conducerea Partidului Muncitorilor din Coreea de Nord prin activități ilicite, precum traficul de narcotice. Biroul 39 controlează o serie de entități din Coreea de Nord și din străinătate prin intermediul cărora desfășoară numeroase activități ilicite, inclusiv producerea, traficul și distribuția de narcotice. Biroul 39 a fost implicat, de asemenea, în încercarea de a achiziționa și transfera în Coreea de Nord bunuri de lux.
                              Biroul 39 este una dintre cele mai importante organizații însărcinate cu achiziționarea de valută și de mărfuri. Se consideră că acesta se află sub controlul direct al lui KIM Jong-il.
                              Biroul 39 controlează mai multe societăți comerciale, unele dintre acestea desfășurând activități ilicite, precum Daesong General Bureau, parte a grupului Daesong, cel mai mare grup de societăți din țară. Potrivit unor surse, Biroul 39 deține reprezentanțe în Roma, Beijing, Bangkok, Singapore, Hongkong și Dubai. În străinătate, Biroul 39 își schimbă denumirea și aparența în mod periodic. Directorul Biroului 39, este deja înscris pe lista de sancțiuni a UE.
                              Biroul 39 a fabricat metamfetamină în Sangwon, provincia Pyongan Sud, și a fost implicat, de asemenea, în distribuirea acestui produs către mici traficanți nord-coreeni pentru distribuirea ulterioară a acestuia în China și Coreea de Sud. Biroul 39 deține, de asemenea, exploatații agricole specializate în cultivarea macilor în provinciile Hamkyo’ng Nord și Pyongan Nord și produce opiu și heroină în Hamhu’ng și Nachin.
                              În 2009, Biroul 39 a fost implicat într-o încercare nereușită de a achiziționa și exporta în Coreea de Nord, prin China, două iahturi de lux fabricate în Italia, în valoare de peste 15 milioane de dolari. Oprit de autoritățile italiene, exportul de iahturi destinat lui Kim Jong-il încălca sancțiunile impuse de ONU împotriva Coreei de Nord din Rezoluția 1978 a CSONU, care interzice în mod specific statelor membre să furnizeze, să vândă sau să transfere bunuri de lux către Coreea de Nord.
                              Biroul 39 a utilizat anterior Banco Delta Asia pentru spălarea de câștiguri ilicite. Banco Delta Asia a fost identificată de Departamentul trezoreriei în septembrie 2005 drept „societate implicată în principal în spălarea de bani” în temeiul secțiunii 311 a PATRIOT Act al SUA, deoarece prezintă un risc inacceptabil de spălare de bani și de alte crime de natură financiară.